Proiect
	GUVERNUL REPUBLICII  MOLDOVA                   

HOTĂRÎRE nr._____ 

din____________2019 

	pentru modificarea Regulamentului cu privire la eliberarea vizelor, aprobat prin Hotărîrea Guvernului nr. 50/2013


Guvernul HOTĂRĂŞTE:
   
1. Regulamentul cu privire la eliberarea vizelor, aprobat prin Hotărîrea Guvernului nr. 50/2013 (Monitorul Oficial al Republicii Moldova, 2013, nr. 10-14, art. 73), cu modificările ulterioare, se modifică după cum urmează:

1) pe tot parcursul textului sintagma „Direcţia generală afaceri consulare”, la orice caz gramatical, se substituie cu sintagma „Direcţia afaceri consulare”, la cazul gramatical corespunzător; 
2) punctul 22, după sintagma „Actele aferente dosarului de viză eliberate de către autorităţile/instituţiile unui stat străin” se completează cu sintagma „cu excepţia cazierului judiciar,”;
3) la punctul 33, subpunctul 2), sintagma „eliberat de o autoritate recunoscută” se substituie cu sintagma „recunoscut sau acceptat”;
4)  punctul 124, se modifică după cum urmează:
subpunctul 3), ultimul alineat va avea următorul cuprins:
 „activităţi independente, prestarea serviciilor contractuale, tratament medical de scurtă durată, activităţi culturale, ştiinţifice, umanitare, religioase şi/sau alte activităţi ce nu contravin legislaţiei Republicii Moldova – C/AD”
subpunctul 4) se completează cu literele h), i) şi j), cu următorul cuprins:
„h) activități în domeniul tehnologiei informației, identificată prin simbolul D/IT;  
i) transferul temporar al personalului în cadrul aceleiaşi persoane juridice, identificată prin simbolul D/TP;  
j) activităţi de stagiu, identificată prin simbolul D/FT.”
     
 5) punctul 138 se modifică după cum urmează:
la subpunctul 2), litera a), sintagma „turistică clasificată în condiţiile legii” se exclude;
	la subpunctul 3), litera e), sintagma „clasificată în condiţiile legii” se exclude;
	la subpunctul 4), literele a) şi e)  se exclud;
la subpunctul 7) textul „activităţi culturale, ştiinţifice, umanitare, tratament medical de scurtă durată sau alte activităţi care nu contravin legilor naţionale:” se substituie cu următorul text: „activităţi independente, prestarea serviciilor contractuale, tratament medical de scurtă durată, activităţi culturale, ştiinţifice, umanitare, religioase şi/sau alte activităţi ce nu contravin legislaţiei Republicii Moldova:”;
  
6) la punctul 139 sintagma “, subpunctul 4) litera a)” se exclude;

7) punctul 140 se modifică după cum urmează:
la subpunctul 1), litera d) se va expune în următoarea redacție: „cazierul judiciar din ţara de origine tradus în limba engleză sau română legalizat sau apostilat, după caz;”;
la subpunctul 2), litera e) se va expune în următoarea redacție: „cazierul judiciar din ţara de origine, tradus în limba engleză sau română și legalizat sau apostilat, după caz;”;
la subpunctul 3), litera f) se va expune în următoarea redacție: „cazierul judiciar din ţara de origine, tradus în limba engleză sau română și legalizat sau apostilat, după caz, cu excepția minorilor pînă la 16 ani;”;
la subpunctul 4), litera d) se va expune în următoarea redacție: „cazierul judiciar din ţara de origine, tradus în limba engleză sau română și legalizat sau apostilat, după caz, cu excepția minorilor pînă la 16 ani;”;
la subpunctul 5), litera g) se va expune în următoarea redacție: „cazierul judiciar din ţara de origine, tradus în limba engleză sau română și legalizat sau apostilat, după caz;”;
la subpunctul 7), litera b) se va expune în următoarea redacție: „cazierul judiciar din ţara de origine, tradus în limba engleză sau română și legalizat sau apostilat, după caz, cu excepția minorilor pînă la 16 ani;”;
la subpunctul 7), litera f) se abrogă; 
punctul 140 se completează cu subpunctele 8), 9) şi 10), cu următorul cuprins:
„8) viza de lungă şedere pentru activități în domeniul tehnologiei informației:
a) invitaţia eliberată de autoritatea competentă pentru străini, în corespundere cu legislaţia în vigoare;
b) cazierul judiciar din ţara de origine, tradus în limba engleză sau română și legalizat sau apostilat, după caz;
c) dovada asigurării medicale valabile pe teritoriul Republicii Moldova pe întreaga perioadă de valabilitate a vizei;
d) declaraţia din partea persoanei juridice rezidente a unui parc pentru tehnologia informaţiei privind angajarea străinului în scopul desfăşurării activităţii de manager sau specialist în domeniul tehnologiei informaţiei, prevăzute la art. 8 din Legea nr. 77/2016 cu privire la parcurile pentru tehnologia informaţiei”.;
e) copia extrasului din Registrul de stat al unităţilor de drept al instituţiei sau organizaţiei care invită persoana, după caz;

 	9) transferul temporar al personalului în cadrul aceleiaşi persoane juridice:
a) invitaţia eliberată de autoritatea competentă pentru străini, în corespundere cu legislaţia în vigoare;
b) cazierul judiciar din ţara de origine, tradus în limba engleză sau română și legalizat sau apostilat, după caz;
c) dovada asigurării medicale valabile pe teritoriul Republicii Moldova pe întreaga perioadă de valabilitate a vizei;
d) confirmarea din partea persoanei juridice privind transferul temporar al personalului în cadrul aceleiaşi persoane juridice, pentru desfăşurarea unei activităţi în calitate de persoană cu funcţie de conducere sau de specialist;
e) copia extrasului din Registrul de stat al unităţilor de drept al instituţiei sau organizaţiei care invită persoana, după caz;

10) activităţi de stagiu:
a) invitaţia eliberată de autoritatea competentă pentru străini, în corespundere cu legislaţia în vigoare;
b) cazierul judiciar din ţara de origine, tradus în limba engleză sau română și legalizat sau apostilat, după caz;
c) dovada asigurării medicale valabile pe teritoriul Republicii Moldova pe întreaga perioadă de valabilitate a vizei;
d) confirmarea din partea persoanei juridice privind transferul temporar al străinului în cadrul aceleiași persoane juridice, în scopul dezvoltării profesionale sau al formării tehnice;
e) copia extrasului din Registrul de stat al unităţilor de drept al instituţiei sau organizaţiei care invită persoana, după caz.”
8) punctul 156 se completează cu subpunctele 4) şi 5), cu următorul cuprins:
„4) în cazul funcţionarilor din cadrul organizaţiilor internaţionale, delegaţi să îndeplinească misiuni oficiale în Republica Moldova într-un interval de timp scurt, care nu va depăşi perioada de 15 zile calendaristice;
5) în cazul participanţilor la acţiunile internaţionale, organizate în Republica Moldova cu acordul Ministerului Afacerilor Externe şi Integrării Europene, dacă intervalul de timp dintre data informării participanţilor şi data acţiunii nu permite obţinerea vizelor.”
9) la punctul 209, subpunctul 2), textul „Ministerul Tehnologiei Informaţiei şi Comunicaţiilor” se substituie cu textul „Agenţia Servicii Publice”.

2. Prezenta hotărîre intră în vigoare la data publicării.
 

    PRIM-MINISTRU                                                    Ion CHICU
    
Contrasemnează:
    
Ministrul Afacerilor Externe                                         Aureliu CIOCOI
şi Integrării Europene                                               
Ministrul Afacerilor Interne                                          Pavel VOICU
